laion/Wikipedia-Exotic huggingface dataset:
Adaptiivne optika

Adaptiivne optika on tehnoloogia, mida kasutatakse optiliste süsteemide toimimise parandamiseks. Adaptiivne optika korrigeerib sissetuleva lainepinna moonutusi peegli deformeerimisega. Tehnoloogiat kasutatakse teleskoopides ja laserit kasutavates sidesüsteemides, et korrigeerida atmosfääri tekitatud moonutusi. Adaptiivset optikat ei tohi segamini ajada aktiivoptikaga, mis töötab pikemat aega ja korrigeerib teleskoopide peapeegli moonutusi. "Adaptive Optics". European Southern Observatory. Vaadatud 10. detsember 2019.
Biskra Ülikool

Biskra Ülikool on ülikool Biskra linnas Alžeerias. Ülikool on asutatud aastal 1984.
Biskra

Biskra on linn Alžeerias. Linnas elab 308 tuhat elanikku (2007). Biskras asub Biskra Ülikool. https://www.citypopulation.de/en/algeria/cities/, vaadatud 7.10.2019.
Sanna Marini valitsus

Sanna Marini valitsus oli Soome 76. valitsus. Peaminister Sanna Marini juhitav valitsus astus ametisse 10. detsembril 2019, pärast Antti Rinne valitsuse tagaiastumist. Valitsuse moodustasid Soome Sotsiaaldemokraatlik Partei, Soome Keskerakond, Roheline liit, Vasakliit ja Soome Rootsi Rahvapartei. Valitsuses oli 19 ministrit: seitse Sotsiaaldemokraatlikust Parteist, viis Keskerakonnast, kolm Rohelisest Liidust ning kaks Vasakliidust ja Soome Rootsi Rahvaparteist. Valitsuse koosseis sarnaneb enamjaolt Rinne valitsuse omaga ning esialgu tõi Marin valitsusse ühe uue ministri, andes Tuula Haatainenile tööministri portfelli. Juunis 2020 astus Katri Kulmuni rahandusministri kohalt tagasi, kui sattus kriitika alla kui selgus, et talle tehtud koolituste eest oli tasutud töö- ja majandusministeeriumi ning rahandusministeeriumi eelarvest. Kulmuni asemel sai rahandusministriks Matti Vanhanen. "Who Is Sanna Marin, Finland's 34-Year-Old Prime Minister?". The New York Times. Vaadatud 10. juuni 2020. "Soome rahandusminister astus tagasi". ERR Uudised. Vaadatud 10. juuni 2020. "Kriitika alla langenud Soome rahandusminister lubas tasuda 50 000-eurosed koolituskulud". ERR Uudised. Vaadatud 10. juuni 2020. "Valtioneuvosto". Originaali arhiivikoopia seisuga 10. detsember 2019.
Gœulzin

Gœulzin on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Guesnain

Guesnain on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Hamel (Nord)

Hamel on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Lécluse

Lécluse on vald Põhja-Prantsusmaal Nordi departemangus Aniche'i kantonis. Sensée jõgi voolab läbi Lécluse'i. Répertoire géographique des communes, vaadatud 26.10.2015. Populations légales 2021
Sydney olümpiapargi veekeskus

Sydney olümpiapargi veekeskus (Sydney Olympic Park Aquatic Centre (SOPAC)) on ujumiskoht, mis asub Sydney olümpiapargis Sydneys Uus-Lõuna-Walesis Austraalias. 1994. aastal ehitatud veekeskus oli 2000. aasta suveolümpiamängude olulisem spordiareen, kuna seal korraldati ujumise, vettehüpete, kujundujumise, veepalli ja kaasaegse viievõistluse ujumise võistlused. Veekeskus on sellest ajast alates olnud paljude Lõuna-Walesi koolide ja ujumisühenduste võõrustaja. Praegu on see kõige olulisem olnud iga-aastaste koolide ujumismeistrivõistluste toimumispaik. Veekeskus sisaldab ka areeni sissesõidul ujumiskauplust, mänguväljakut, terviseklubi ja korraldab igas vanuses ujumistunde. Areen mahutab praegu 10 000 inimest. 2000. aasta suveolümpiamängude ajal suurendati mahutavust 17 000-ni. Sissepääs Peabassein Sydney olümpiapargi veekeskuse koduleht
Lewarde

Lewarde (pikardi: Lwarte) on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Loffre

Loffre on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Homebush Bay

Homebush Bay on laht Parramatta jõe lõunakaldal, Sydneys, Austraalias. Seda nime kasutatakse mõnikord ka lahest endast läänes ja lõunas asuva piirkonna tähistamiseks, mis varem oli Sydney ametlik eeslinn ja millest nüüd on saanud Sydney olümpiapark, Wentworth Pointi äärelinn ja osa eeslinnast Lidcombe. Homebush Bay asub Sydney keskuse äripiirkonnast 16 kilomeetrit läänes ning see on jagatud Parramatta linna ja Kanada lahe linna kohalike omavalitsuste vahel. Homebush ja Homebush West on eraldi äärelinnad.
Marcq-en-Ostrevent

Marcq-en-Ostrevent on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Vabaõhuteater

Vabaõhuteater (inglise open-air theatre) on teatrivorm, mis hõlmab lavastusi, mida etendatakse vabaõhulavadel. 21. sajandi vabaõhuteatri eelkäijaks võib pidada Vana-Kreekat, kus hakati ehitama suuri teatreid. Ehitised olid asetatud poolringina akropolise kallakule ning poolringi keskel oli lava, teatril puudus katus ja seinad, sellist poolringi kujulist teatriehitist hakati kutsuma amfiteatriks. Praegu kasutatakse vabaõhuteatri puhul mitmesuguseid lahendusi ja paigutusi, kuid kõige populaarsem on endiselt klassikaline amfiteatri plaan. Eestis hõlmab vabaõhuteater peamiselt erinevaid suvelavastusi, mis toimuvad väljaspool teatrihoonet. Vastavalt teatri vajadustele ja võimalustele kasutatakse olemasolevaid vabaõhulavasid (või ehitisi, mida saab lavana kasutada), mida erinevatest Eesti paikadest leida võib. Vajadusel ehitatakse sobivasse kohta ise lava. Üldiselt koonduvad Eestis kõik vabaõhuetendused mõiste "kohaspetsiifiline teater" alla, sest etendused toimuvad väljaspool selleks mõeldud hoonet. Eestis tegutseb Emajõe Suveteater, mis loodi 1996. aastal, et elavdada Tartu suvist kultuurielu. Kuigi Emajõe suveteatril puudus siiski oma maja ja mängiti Tartu erinevates paikades, oli see Eesti esimene iseseisev suveteater. Kuna suvelavastused on Eestis väga populaarsed, on Eesti Päevaleht pannud aastast 2016 kokku interaktiivse kaardi, kuhu on kantud kõik Eestis etenduvad suvelavastused. "Pao-pao. Kuldse Trio lood" – Endla Teater (Reiu vabaõhulava) "Werther" – Endla Teater (Kaelase mõis) "Mowgli" – Must Kast (Eesti maanteemuuseum) "Kremli ööbikud" – Tartu Uus Teater (Kreenholmi Manufaktuuris) "Tsaar Saltaan. Üleküpsenud muinasjutt" – Emajõe Suveteater (Tartu Pühade Aleksandrite kirik) "Kõrboja perenaine" – Ugala Teater (Vargamäe) Ülejäänud maailmas on vabaõhuteatrid küllaltki populaarsed. On teatrid, mis on spetsiaalselt ehitatud vabaõhuteatriteks, olemas on vajalikud siseruumid meeskonnale, aga lava ja publik on asetatud õue. The Globe Theatre Londonis Inglismaal Epidauruse teater Peloponneses Kreekas Sundance'i suveteater Utah' osariigis Ameerikas https://www.eki.ee/dict/ekss/index.cgi?Q=vaba%C3%B5huteater&F=M https://en.wikipedia.org/wiki/Amphitheatre https://sirp.ee/s1-artiklid/teater/kuemme-aastat-eesti-suveteatri-radadel/ https://et.wikipedia.org/wiki/Emaj%C3%B5e_Suveteater https://kultuur.err.ee/312545/interaktiivne-kaart-eesti-teatrite-suvelavastused-2016 https://www.visitlondon.com/things-to-do/place/279800-regents-park-open-air-theatre https://www.amexessentials.com/top-outdoor-open-air-theatres/
Kamsa keel

Kamsa keel on sugulaskeelteta keel, mida räägivad kamsad Colombias. Kõnelejate arv on umbes 4800. http://www.eki.ee/knab/lgv/ii02.htm Mily Crevels, Lyle Campbell and Veronica Grondona "Language endangerment in South America: The clock is ticking" (2012). 167-234 https://glottolog.org/resource/languoid/id/cams1241 http://www.endangeredlanguages.com/lang/1516
Pec pod Sněžkou

Pec pod Sněžkou (saksa keeles Petzer; poola keeles Pec pod Śnieżką) on linn Tšehhis Hradec Králové maakonnas Trutnovi ringkonnas Krkonoše mäestiku kõrgeima mäe Sněžka jalamil. Pec pod Sněžkou juurest viib kahelõiguline köistee Sněžka tippu. Pec pod Sněžkou suusakeskus on üks tuntumaid mägikuurorte Tšehhis. Piirkonna vanim asula on dokumenteeritud kaevanduskülana Obří důl, vanimad andmed kaevandamise kohta pärinevad 1511. aastast. Kaevandustes kaevandati peamiselt vasemaaki ja arsenopüriiti. Viimati kaevandati selles piirkonnas 1959. aastal. Pec pod Sněžkou küla asutati 16. sajandil ühe osana Velká Úpa kolmest osast. Pec pod Sněžkou küla esimene kirjalik mainimine on aastast 1790. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024.
Filosoofiadoktor

Filosoofiadoktor, lühend PhD või DPhil (ladina keeles philosophiae doctor või doctor philosophiae), on valdkonna kõrgeim akadeemiline kraad. Termin "filosoofia" filosoofiadoktori kraadi nimetuses ei viita filosoofiale kui akadeemilisele distsipliinile, vaid seda kasutatakse laiemalt tema algupärases kreeka tähenduses, milleks on 'tarkusearmastus' (φιλοσοφία). Euroopa traditsiooni kohaselt on filosoofiadoktori kraadid kõik doktorikraadid peale teoloogia-, õigusteaduse ja meditsiinidoktori kraadi. Doktorikraadi omandamise eelduseks on algupärane, olemasolevate teadmiste piire avardav ja uut teadmist loov teaduslik uurimistöö, mis on enamasti vormistatud kirjaliku doktoritöö ehk dissertatsiooni kujul. Doktoriõpingute ehk doktorantuuri ajal kutsutakse üliõpilast doktorandiks, kaitsmise ajal kandidaadiks. Kraadi omandamiseks tuleb dissertatsiooni kaitsta väitluse vormis erialaekspertide komisjoni ees. Doktorikraadi olemasolu on akadeemilises maailmas enamasti eelduseks teadus- ja õppetöö tegemiseks kõrgkoolides ja uurimisasutustes. Filosoofiadoktori kraadi omanikud võivad nime ees kasutada lühendit "dr" või nime järel täheühendit "PhD" (kuid mitte mõlemat korraga), selle kasutamise kontekst ja tava sõltub konkreetsest kultuuriruumist, kuid piirdub enamasti akadeemilise maailmaga. Doktoriõppe aeg, kraadi saamiseks vajalikud nõuded ning kaitsmise kord sõltuvad konkreetsest ajaperioodist, riigist ja haridusasutusest. Eestis on filosoofiadoktori kraadi võimalik omandada kõigis suuremates ülikoolides.
Maleetüüd

Maleetüüd (prantsuse keeles étude d'échecs) on ebatavalise sisuga lõppmänguseis males – kunstlikult koostatud seis, kus selle koostaja (etüdisti) idee kohaselt üks pooltest võidab või viigistab ühelainsal viisil. Maleetüüd on maleülesande kõrval põhilisi maleprobleeme. Richard Réti, 1921 Diagrammil on näidatud Richard Réti 1921. aastal koostatud üks tema tuntumaid etüüde. Esimesel pilgul näib, et valged ei saa kaotust vältida: valge kuningas ei jõua musta etturit kinni püüda, samal ajal kui mustal kuningal pole raskusi takistada valge etturi edasiliikumist. Sellises lootusetuna tunduvas olukorras teeb valge kuningas aga väga ootamatu manöövri:  1. Kg7! h4 2. Kf6 Kb6 Kui 2...h3 3. Ke7 ja valge kuningas tagab oma etturi lippu minekut.  3. Ke5!! Sellelt positsioonilt jõuab valge kuningas õigel ajal kas valge etturi juurde (kui must ettur jätkab edasiliikumist) või püüab musta etturi kinni (kui must kuningas lööb valge etturi).  3... h3 4. Kd6 ja valged on viigi kindlustatud. Maleülesanne Isai Rozenfeld. "Maleetüüdid". Tallinn: Eesti Raamat, 1981. Lk 5
Maleprobleem

Maleprobleem (inglise keeles chess problem), ka malekomponisatsioon (inglise keeles chess composition), on mõiste probleemmales, mille all mõistetakse niisugust kunstlikult koostatud maleseisu, kus valged alustavad ja võidavad teatud kombinatsiooni (idee) realiseerimise tulemusena. Põhilised maleprobleemid on maleülesanded ja -etüüdid. Varasemas eestikeelses malekirjanduses samastati maleprobleemi maleülesandega. Isai Rozenfeld. "Mis on probleemmale?". Tallinn: Eesti Raamat, 1976. Lk 8
Ülemaailmne Probleemmale Föderatsioon

Ülemaailmne Probleemmale Föderatsioon (inglise keeles World Federation for Chess Composition; lühend WFCC) on rahvusvaheline maleorganisatsioon, mis edendab probleemmale arengut maailmas. Ülemaailmne Probleemmale Föderatsioon asutati oktoobris 2010 ja ta on 1956. aastal FIDE juurde loodud probleemmale alalise komisjoni (FIDE Permanent Commission for Chess Composition; lühend PCCC) õigusjärglane. WFCC-sse kuulub 2019. aasta novembri seisuga 42 liikmesriiki (sealhulgas Eesti, keda esindab WFCC-s Indrek Aunver). Alates 1956. aastast korraldatakse sagedusega kord aastas mitmepäevaseid kokkutulekuid, mis 1999. aastast on tuntud kui ülemaailmsed probleemmale kongressid. Tavaks on saanud, et üheaegselt kongressiga peetakse sealsamas ka maailmameistrivõistlused maleprobleemide lahendamises. WFCC korraldab rahvusvahelisi võistlusi, sealhulgas maailmameistrivõistlusi (maleprobleemide koostamises ja maleprobleemide lahendamises), maailma karikavõistlusi (maleprobleemide lahendamises ja koostöös Rahvusvahelise Maleföderatsiooniga FIDE maailma karikavõistlusi maleprobleemide koostamises). WFCC annab koos FIDE-ga välja järgmisi nimetusi: FIDE suurmeister probleemmales (1972. aastast) FIDE rahvusvaheline meister probleemmales (1959. aastast) FIDE meister probleemmales (1990. aastast) FIDE suurmeister maleprobleemide lahendamises (1982. aastast) FIDE rahvusvaheline meister maleprobleemide lahendamises (1982. aastast) FIDE meister maleprobleemide lahendamises (1997. aastast) FIDE rahvusvaheline kohtunik probleemmales (1956. aastast) FIDE kohtunik maleprobleemide lahendamises (2012. aastast) 1961. aastast publitseerib WFCC (kuni 2011 PCCC) maleülesannete ja -etüüdide valikkogumikke (nn FIDE albumeid). Näiteks 2017. aastal ilmus arvult 23. valikkogumik, mis sisaldab aastatel 2010–2012 ilmunud 1402 maleprobleemi. Rahvusvaheline Maleföderatsioon (FIDE) Rahvusvaheline Kirimaleföderatsioon (ICCF) 53rd Meeting of the World Federation for Chess Compositions. saunalahti.fi The World Federation for Chess Composition (WFCC). wfcc.ch Members. wfcc.ch Meetings of the WFCC/PCCC. wfcc.ch Composing Competitions. wfcc.ch Solving Competitions. wfcc.ch Statutes of the World Federation for Chess Composition. wfcc.ch Titles. wfcc.ch FIDE Albums. wfcc.ch Koduleht
Rahvusvaheline kohtunik probleemmales

FIDE rahvusvaheline kohtunik probleemmales (inglise keeles International Judge of the FIDE for Chess Compositions) on probleemmale rahvusvahelistel võistlustel malekohtunikuna tegevuse eest antav nimetus. Nimetuse võttis kasutusele FIDE probleemmale alaline komisjon (PCCC) 1956. aastal. Oktoobrist 2011 on nimetuse andmine PCCC-i õigusjärglase Ülemaailmse Probleemmale Föderatsiooni (WFCC) pädevuses. Nimetuse on saanud teiste seas tuntud malesuurmeistrid Juri Averbahh (1956), Mihhail Botvinnik (1956), Paul Keres (1957), Vassili Smõslov (1957), Wolfgang Unzicker (1958) ja David Bronštein (1961). Rahvusvaheline arbiiter Statutes of the World Federation for Chess Composition. wfcc.ch International Judges. wfcc.ch
Untsiaal

Untsiaal (ladina keeles scriptura uncialis) on ümarate tähekujudega suurtähtkiri, mida kasutati tekstikirjana kõige kõrgemalt hinnatud ja esinduslikumates raamatutes 5.–8. sajandil ja pealkirja- ning esiletõstukirjana kogu keskaja vältel. Untsiaali loetakse varaseimaks ainult laisulele kohandatud kirjaks. Kirjastiili nimetus on laenatud kreeka untsiaalilt, mis kasutas kiiremat kirjutamist lubavaid ümardatud vorme. Kreeka untsiaalile sarnast ümardatud kirja hakkasid kasutama ka roomlased ning nimetasid selle tähe kõrguse järgi – see oli uncia ehk rooma unts, 1/12 jalga. Untsiaalkiri oli täielikult välja kujunenud 3.–4. sajandiks. Untsiaali ja pooluntsiaali mõiste kirjatüübi nimetusena, nii nagu seda tänapäeval mõistetakse, võtsid kasutusele 17. sajandi paleograafid. Termin "untsiaal" selle ühe kirjatüübi kohta ilmus esmakordselt Jean Mabilloni teoses "De re diplomatica" (1681). Mabillon võttis sõna Hieronymuse eessõnast tema Hiiobi raamatu tõlkele, kus Hieronymus ütleb: "... olgu neil, kes tahavad, vanad raamatud kirjutatuna kulla ja hõbedaga purpursel pärgamendil, rohkem koormatud kui kirjutatud uncialibus...", ja viimase sõna tähendus tundus ebaselge, kuid parim pakkumine oli 'miski üks unts kõrge'. Mabillon seostas Hieronymuse märkuse vanade luksuslikult kujundatud kristlike raamatute kirjaga, hoolimata sellest, et kiri, mida tänapäeval nimetatakse untsiaaliks, ilmus Hieronymuse eluajast palju hiljem. Untsiaali iseloomustab ümar lai tähekuju ja helde ruumikasutus. Kirjastiilis on kõrvuti tähevormid, mida tänapäeva ladina kirjaga harjunud vaataja võib tajuda majusklina (eriti näiteks B, N, R, ja S) või minusklina (näiteks d, e, h, m ja u). Kuid a-tähe kuju paikneb kuskil kahevahel – sirgetest joontest A meenutab suurtähte, sirgest joonest ja väikesest kaarest kujundatud a väiketähte. Kuid et kõik tähekujud on enam-vähem sama kõrgusega, vaid harvade väga lühikeste üla- või alapikenditega, liigitatakse untsiaal suurtähtkirjade hulka. Untsiaali kujunemine jääb aega, mil raamatute rullkuju hakkas asenduma koodeksi vormiga ja pärgamendi tähtsus kirjutusmaterjalina kasvas tugevalt. Erinevalt oma eelkäijast ruutkapitaalist on untsiaalile iseloomulik püsiv kirjanurk (kirjutaja hoiab sulge kogu kirjutamise vältel sama nurga all), mis võis olla oluliseks argumendiks kirjutajate eelistustes. Untsiaalkirjas käsikirju on säilinud enam kui 500, samas vanemates kirjastiilides ruutkapitaalis või rustikas vaid kümmekond. Untsiaalil ja pooluntsiaalil on olnud tohutu tähtsus ladina kirja hilisemas arengus. Untsiaalkirjas jõudsid tervesse Rooma-järgsesse Euroopasse kõik kristlikud tekstid – piibel, liturgilised raamatud ning kirikuisade teosed. "Arhiivikoopia". Originaali arhiivikoopia seisuga 11. detsember 2019. Vaadatud 11. detsembril 2019.{{netiviide}}: CS1 hooldus: arhiivikoopia kasutusel pealkirjana (link) https://issuu.com/erelinkallas/docs/untsiaalkiri_kallas http://www.designhistory.org/Handwriting_pages/Uncials.html https://www.britannica.com/topic/uncial Uncials and The Development of Lower Case letters. - Graphic Design History Overview — Uncials and Half-Uncials. - Latin Scripts: Christian Late Antiquity. vHMML School
Feliks Villard

Feliks Villard (4. november 1908 – juuli 1991) oli eesti maletaja, meistrikandidaat. Villard mängis ajavahemikus 1934–1952 korduvalt Eesti meistrivõistlustel. Ta võitis neilt ühe hõbemedali (1952) ja kaks pronksmedalit (1950, 1951). Ta esines Eesti meeskonna koosseisus 1936. aastal Münchenis mitteametlikul maleolümpial, mängides kuuendal laual sai ta 11 võitu, neli viiki ja neli kaotust.
Uncia

Rooma unts ehk uncia (mitmus unciae) oli Vana-Rooma pikkus-, massi- ja mahumõõtühik. Rooma unts pikkusühikuna oli 1⁄12 Rooma jalast (pes), mis Marcus Vipsanius Agrippa ajal standardiseeriti 24,6 millimeetrile. Rooma unts massiühikuna oli 1⁄12 Rooma naelast (libra). Sõnast uncia on tulnud Bütsantsi vedelikuunts, kreekakeelne οὐγγία, oungía ja ingliskeelne inch 'toll', ounce 'unts' ja fluid ounce 'vedelikuunts'. https://www.britannica.com/science/measurement-system#ref360981
ER1

ER1 elektrirong (läti keeles Elektrovilciens Rīgas, 1. tips; Riia elektrirong, tüüp 1) oli aastatel 1957–1962 Riia Vagunitehases toodetud linnalähiliikluse reisirong. Rong oli mõeldud kasutamiseks Nõukogude Liidus rööpmelaiusel 1520 mm. Elektrirongi ER1 mootorvaguni mass on 52,5 tonni, juhtvagunil 38,5 tonni ja haakevagunil 36,9 tonni. Arvestuslik kiirendus kiiruseni 50 km/h on 0,6–0,7 m/s2. Jaamavahel pikkusega 2,5 km suudab ER1 kiirendada kiiruseni 95 km/h, 5 km pikkusel jaamavahel kuni 110 km/h. Elektrirongid ER1 olid kasutusel ka Eestis, kus nad 1990. aastate alguses moderniseeriti (vagunid said uueks tähiseks ER1B) ja olid kasutusel kuni 2000. aastate keskpaigani. ER2 Eesti raudteetransport ER1 ja ER1B ELEKTRIRONGID Eesti Raudteeajaloo Selts
Alexis Bouvard

Alexis Bouvard (27. juuni 1767 – 7. juuni 1843) oli Prantsuse astronoom. Ta avastas kaheksa komeeti ja avaldas Jupiteri, Saturni ja Uraani orbiitide astronoomilised tabelid. Hilisemad Uraani vaatlused ei langenud suures osas tabeliga kokku ning Bouvard püstitas hüpoteesi, et selle orbiiti segab seni avastamata kaheksas planeet. Neptuuni orbiidi arvutasid pärast Bouvardi surma teineteisest sõltumatult välja John Couch Adams ja Urbain Le Verrier ning selle avastas 1846. aastal Saksa astronoom Johann Gottfried Galle. "Alexis Bouvard". University of St Andrews. Vaadatud 11. detsember 2019. "Observe the ice giants". Astronomy.com. Vaadatud 11. detsember 2019.
ER2

Elektrirong ER2 (läti keeles Elektrovilciens Rīgas, 2. tips; 'Riia elektrirong, tüüp 2') oli aastatel 1962–1984 Kalinini ja Riia Vagunitehases toodetud linnalähi-reisirong. See töötati välja, et parandada eelkäija ER1 omadusi ning võimaldada teenindada reisijaid ka madala ooteplatvormiga (kõrgus 200 mm rööpapeast) piirkondades. Tallinna lähiliinidel alustati vanade, SR3 tüüpi elektrirongide asendamist uute, ER2 tüüpi elektrirongidega 1974. aastal, kui Tallinna saabus esimene uus ER2 tüüpi elektrirong. 1974. aastal lõpetati ka "ümara" kabiiniga elektrirongide tootmine ning alustati kaasaegsemate ja lihtsama ehitusega "kandilise" kabiiniga elektrirongide tootmist. Riia Vagunitehases toodetud ER2 tüüpi elektrirongide ekspluatatsioon lõpetati Eestis 2013. aasta suvel, kui kõik elektrirongid vahetati välja uute Stadler FLIRT tüüpi rongidega. ER2 Elektrirongid Eesti Raudteeajaloo Selts YouTube video: ER2 EMU train documentary part1 YouTube video: ER2 EMU train documentary part2
Masny

Masny on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Monchecourt

Monchecourt on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Montigny-en-Ostrevent

Montigny-en-Ostrevent on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Roucourt

Roucourt on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Villers-au-Tertre

Villers-au-Tertre on vald Põhja-Prantsusmaal Nordi departemangus Aniche'i kantonis. Répertoire géographique des communes, vaadatud 26.10.2015. Populations légales 2021
Fine Gael

Fine Gael (tõlkes "Gaeli hõim") on Iirimaa liberaal-konservatiivne partei. Parteis on enam kui 21 000 liiget ning on 2019. aasta seisuga suurim partei Iirimaad valitsevas vähemusvalitsuses. Parteid juhib peaminister (Taoiseach) Leo Varadkar, kes valiti eelmise parteijuhi Enda Kenny (partei liider 2002–2017) mantlipärijaks 2. juunil 2017. Fine Gael asutati 8. septembril 1933 W. T. Cosgrave'i juhitud Cumann na nGaedheali, Frank MacDermoti juhitud Keskerakonna ja Rahvuskaardi liitumise tulemusena. Fine Gaeli peetakse liberaalsemaks ja vabaturumajandusele orienteeritumaks kui tema traditsioonilist rivaali Fianna Fáili. Sellegipoolest on Fine Gael koalitsioone moodustanud enamasti koos sotsiaaldemokraatliku Leiboristliku parteiga. Partei defineerib oma liikmeid progressiivsete tsentristidena ning on tugev Euroopa Liidu toetaja. Fine Gael on üks Euroopa Rahvapartei asutajaliikmetest. "Fine Gael elects a new leader today. Here's how it's all set to go down". The Journal. 02.06.2017. "Kenny's farewell speech: 'This has never been about me'". RTÉ News. 2017. "History of Fine Gael". Originaali arhiivikoopia seisuga 29. oktoober 2016. Fox, Benjamin (24.11.2011). "Ireland's politics on the brink of a seismic shift". EU Observer.
Elsengi keel

Elsengi keel on Indoneesias Paapua provintsis Jayapura maakonnas kõneldav paapua keel. Teadaolevaid sugulaskeeli ei ole. Elsengi keel on ohustatud. Kõnelejate arv oli 1991. aastal umbes 300. http://multitree.org/codes/mrf https://glottolog.org/resource/languoid/id/else1239 http://endangeredlanguages.com/lang/10679 http://transnewguinea.org/language/elseng